open-index/open-wikipedia-markdown huggingface dataset:
Ocicat

**Ocicat** eller **ocikatt** (**OCI**) er en relativt stor, massiv og grasiøs tamkattrase, som ligner litt på en liten leopard på grunn av prikker i pelsen (noen varianter har ikke prikker, men såkalt skilpaddetabby).

## Opprinnelse

Ocicat er en forholdsvis ny rase, skapt i USA på 1970-tallet. Det begynte imidlertid alt i 1964, da *Virginia Daly*, fra Berkeley i Michigan, krysset en abyssiner-siameser mix med en sjokolademasket siameser i et forsøk på å skape en abyssinermasket siameser. Ett av avkommene, en elfenbensfarget hann kalt *Tonga*, fikk prikker. Tonga ble imidlertid kastrert og fikk således ingen ting med den nye rasen å gjøre. Daly fortsatte imidlertid avlsarbeidet sammen med flere andre oppdrettere, blant annet *Tom Brown*. Og det var de to som krysset abyssiner, siameser og amerikansk korthår for å få fram ocikattens nåværende morfologi.

Rasen ble anerkjent av CFA alt i 1966, men det skulle gå 20 år før den fikk en rasestandard. TICA anerkjente den i 1986, og standarden ble publisert i 1988. I 1992 ble rasen også anerkjent av FIFe.

De første kattene kom til Europa via England i 1988 og Frankrike i 1989. Rasen har blitt ganske populær i USA, men regnes som sjelden i Europa og svært sjelden i Skandinavia. Det er også etablert et svært begrenset oppdrett med rasen i Norge.

## Beskrivelse

Ocicat er en mellomstor til stor tamkatt, som kan veie forbausende mye. Kroppen er langstrakt, slank, atletisk og meget muskuløs, men ikke massiv. Brystkassa er forholdsvis bred og beina ganske lange, med kompakte ovale labber. Hodet er middels stort med middels store ører og store mandelformede litt skråstilte øyne (som ikke må være blå). Haken er kraftig, kjevene faste og kraftfulle, og snuten er bred. Halen er ganske lang og smal. Rasen veier typisk 3–7 kg, men enkelte hunner kan veie ned til 2,5 kg og enkelte hanner opp mot 8–9 kg.

Pelsen er kort, tett, glatt og glansfull. Den får tett underull om den får gå fritt ute når det blir kaldt. Pelsen kommer i en rekke farger, men skal være prikket (spottet), men et par mindre forbund godkjenner også klassisk tabby. Trenger å bli børstet 1 gang i uken.

## Atferd
Ocicat er en meget livlig, aktiv og umåtelig nysgjerrig katterase, som også er svært leken og hengiven. Det har blitt sagt at «rasen er så nær en hund man kan komme som katt», og det medfører nok en viss grad av riktighet. Den er nemlig svært lærevillig og tolerant, noe som kanskje skyldes dens nysgjerrige natur.

Ocikatter kan være litt dominante overfor fremmede katter, men har stort sett ingen problemer med å omgås hunder og andre dyr, når de tilvennes tidlig. Rasen er  sosial til katt å være og knytter seg nært til «sine» mennesker og er stort sett snill og tolerant med både barn og besøkende.

## Se også
* Bengalkatt
* Egyptisk mau
* Savannah

## Referanser




## Eksterne lenker
* Om ocicat på Rasekatter.no
* Norske Rasekattklubbers Riksforbund (NRR)
Rashid Ramzi

**Rashid Ramzi** (født 17. juli 1980 i Safi) er en friidrettsutøver som er født i Marokko, og som konkurrerer for Bahrain.

Under VM i friidrett 2005 i Helsingfors vant han gullmedalje på 800 meter og 1500 meter, og ble dermed den første løperen i VMs historie som vant begge disse distansene i ett og samme mesterskap. 

Ramzi ble først kåret til olympisk mester på 1500 meter under Sommer-OL 2008 i Beijing, men ble 18. november 2009 fratatt gullmedaljen på grunn av at han testet positivt på CERA. Han ble utestengt etter å ha testet positivt på EPO.

## Referanser


## Eksterne lenker
*
Andrus Värnik

**Andrus Värnik** (født 27. september 1977) er en estisk friidrettsutøver. 

Han ble verdensmester i spydkast i VM i friidrett 2005 i Helsingfors, og tok dermed Estlands første gullmedalje i et verdensmesterskap i friidrett. Han vant foran den norske olympiamesteren Andreas Thorkildsen og tittelforsvareren, Sergej Makarov fra Russland.

Under VM i friidrett 2003 i Paris tok han sølv bak Makarov og foran tyske Boris Henry.

## VM-medaljer
* VM 2005  Helsingfors - **gull** i spydkast
* VM 2003  Paris - sølv i spydkast

## Referanser


## Eksterne lenker
*
Georg Golser

**Georg Golser** (født i Gols ved Salzburg i Østerrike, død 1489) var katolsk biskop av Brixen.

Golser var etterfølgeren til biskop Nikolaus av Kues som biskop av Brixen. Han ble valgt av det stedlige domkapittel den 9. september 1464, og ble bispeviet av erkebiskop Bernhard von Rohr den 8. mars 1465. 

Golser huskes særlig for sin kontante avvisning av Heinrich Kramers hekseprosesser i Innsbruck.
## Epistopalgenealogi
Hams episkopalgenealogi er:

* Biskop Johann Tulbeck (? -1476)
* Erkebiskop Bernhard von Rohr (1417-1487) *bispeviet 1466
* *Georg Golser* (?-1489) *1465  
## Referanser
Vincenzo Giustiniani

** Vincenzo Giustiniani** (av genovesisk italiensk bakgrunn, født i 28. august 1519 på øya Khíos i Egeerhavet, død 28. oktober 1582 i Roma) var en av den katolske kirkes kardinaler.

Han ble kreert til kardinal 17. mai 1570 av pave Pius V.

Han var onkel til kardinal Benedetto Giustiniani (kreert 1586).

## Referanser


## Eksterne lenker
* Biografi på The Cardinals of the Holy Roman Church
Magne Myrmo

**Magne Gunnbjørn Myrmo** (1943–2025) var en norsk langrennsløper som hadde en aktiv karriere fra slutten av 1960-tallet til slutten av 1970-årene.

Han er kjent som «den siste verdensmester på treski», da han under VM på ski Falun i 1974 tok gull på 15&nbsp;km, et snaut sekund foran Gerhard Grimmer, som gikk på nye glassfiberski. I det samme mesterskapet gikk han på det norske stafettlaget, som fikk bronsemedaljer. Senere på vinteren vant han fem-mila i Holmenkollen på det samme skiparet som han brukte i VM, og ble med det den siste vinneren av en internasjonal konkurranse på treski. Etter dette året ble Myrmo kåret til «Årets idrettsnavn» og fikk Sportsjournalistenes statuett. Samme år ble han også tildelt Olavstatuetten.

Myrmo fikk sølvmedalje på 50&nbsp;km i OL 1972 i Sapporo bak Pål Tyldum og i samme året ble han tildelt Holmenkollmedaljen. Han deltok også i 1976 i Innsbruck med 23.-plass på 30&nbsp;km og 55.-plass på 15&nbsp;km.

## Medaljer i norske mesterskap

## Se også
* Liste over norske idrettspersoner på sokkel

## Referanser


## Eksterne lenker
* 
* 
*
Akranes

**Akranes** (offisielt navn på kommunen: **Akraneskaupstaður**) er en by og en kommune (sveitarfélag) i regionen Vesturland på vestkysten av Island. Byen ble tidligere kalt *Skipaskagi*, og i dagligtale  fortsatt *Skaginn*.

Byen oppsto som en fiskerlandsby på 1800-tallet, og fikk formell bystatus i 1942, hvorpå en sterk befolkningsvekst fulgte. Den største sysselsettingen er fortsatt innen fiskeri, men en viss handelsvirksomhet har også vokst fram fordi Akranes er et senter for store omkringliggende områder.

De to store industrivirksomhetene i Akranes i dag er en sementfabrikk som har holdt til i byen siden 1950-tallet og et smelteverk for aluminium som startet nær byen i 1998. Det er forventet at byen vil vokse videre grunnet aktivitet i industrien og bedre utbygd transport til Reykjavík. Det siste ved den 5,57 kilometer lange Hvalfjordtunnelen, som åpnet i 1998.

## Referanser


## Eksterne lenker
*
Liste over høyadelstitler i Det forente kongerike

**Liste over høyadelstitler i Det forente kongerike** omfatter de høyere adelstitler i Det forente kongerike Storbritannia og Nord-Irland etter 1801. Fra 1707 til 1801 skjedde nye adelsutnevnelser til Storbritannias adel. I Irland fortsatte utnevnelser til Irlands adel parallelt inntil opprettelsen av Den irske fristaten i 1922.

Alle innehavere av en høyadelig tittel kunne møte i House of Lords inntil 1999, da House of Lords Act 1999 begrenset antallet. Titlene som brukes er hertug, marki, jarl, vicomte og baron.

I listen nevnes også tilhørende titler i andre lands adel.

## Eksterne lenker
* ''The Roll of the Peerage'', offisiell liste over nåværende innehavere av britiske og irske adelstitler
Kópavogur

**Kópavogur** (islandsk for «selungeviken», offisielt: **Kópavogsbær**) er Islands nest største by, med en befolkning på  innbyggere i 2025. Byen ligger sør for Reykjavík, i regionen Höfuðborgarsvæðið.

Den høyeste bygningen på Island er Smáratorg-tårnet som ligger i Smárahverfi boligområde i Kópavogur. Her ligger også Islands største kjøpesenter, Smáralind. Byen består av boligområder, men har mye av kommersiell og industriell virksomhet i tillegg.

Byens segl inneholder profil av kirken Kópavogskirkja med en selunge på undersiden.

Byens egne sportsklubber er Gerpla, Breiðablik UBK og HK. Ordfører i Kópavogur er Guðrún Pálsdóttir. Kópavogur er vennskapsby med Trondheim.

## Referanser


## Eksterne lenker
*
Archangelo de’ Bianchi

** Archangelo de' Bianchi** (født 4. oktober 1516 i Gambolo ved Vigevano i Italia, død 18. januar 1580 i Roma) var en av den katolske kirkes kardinaler. Han var biskop av Teano, og senere tilknyttet den romerske kurie som prefekt for Indekskongregasjonen.

Han ble kreert til kardinal 17. mai 1570 av pave Pius V med *[[San Cesareo in Palatio]]* som tittelkirke.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal *Archangelo de' Bianchi* (1516-1580) * bispeviet 1566

## Referanser


## Eksterne lenker
* The Cardinals of the Holy Roman Church
Paolo Burali d’Arezzo

** Paolo Burali d'Arezzo** (født 1511 i Itri ved Gaeta i Italia, død 17. juni 1578 i Torre del Greco ved Napoli) var en av den katolske kirkes kardinaler. Han var biskop av Piacenza, og senere erkebiskop av Napoli.

Han ble kreert til kardinal 17. mai 1570 av pave Pius V.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal *Paolo Burali d’Arezzo* (1511-1578) * 1568

## Referanser


## Eksterne lenker
*  Biografi på The Cardinals of the Holy Roman Church
Murmuseet i Berlin

**Murmuseet** i *Haus am Checkpoint Charlie* er et museum i Berlin som tar for seg Berlinmurens historie. Det ligger i Friedrichstrasse ved siden av den tidligere grenseovergangen Checkpoint Charlie.

Museet ble grunnlagt 14. juni 1963 av historikeren Rainer Hildebrandt, og har siden hans død i 2004 blitt ledet av hans ukrainskfødte enke Alexandra Hildebrandt.

Murmuseet, som er privat og drives av stiftelsen Arbeitsgemeinschaft 13. August, er etter Pergamonmuseet det mest besøkte museet i Berlin, og viser gjennom fotografier og annen dokumentasjon fluktforsøkene ved muren, og også fluktmidler, som varmluftballonger, fluktbiler og en miniubåt.

I 2004 bygget museet et Frihetsminnesmerke til minne om murens ofre på en ubebygd tomt i nærheten. Minnemerket ble siden fjernet da avtalen med grunneieren løp ut i 2004.

## Eksterne lenker
* https://web.archive.org/web/20090218223733/http://mauer-museum.com/
Checkpoint Charlie

**Checkpoint Charlie** (egentlig *Allied Checkpoint Charlie*) var en grenseovergang mellom den amerikanske sektoren av Vest-Berlin og den sovjetiske sektoren Øst-Berlin. Den var én av to grenseoverganger forbeholdt ikke-tyskere og diplomater. Grenseovergangen besto mellom 1961 og 1990.

Grensekontrollpostene ved Checkpoint Charlie lå i krysset Friedrichstrasse-Zimmerstrasse og området rundt. Området er i dag for en stor del bebygd, og det er lite igjen av anlegget, men noen av de tidligere kontrollpostene på tidligere alliert side er satt opp igjen som et minnesmerke.

Navnet kommer av betegnelsen på bokstaven «C» i et militært fonetisk alfabet (altså «Kontrollpunkt C»). På transittmotorveien til Vest-Berlin gjennom sovjetisk sektor, senere DDR fantes det også et Checkpoint Alpha, som var grenseovergangen Helmstedt-Marienborn mellom Vest- og Øst-Tyskland, og  et Checkpoint Bravo, som var grenseovergangen Dreilinden-Drewitz mellom Øst-Tyskland og Vest-Berlin.

## Se også
* Berlinmuren
* Haus am Checkpoint Charlie
* Checkpoint Alpha
* Checkpoint Bravo
## Referanser


## Eksterne lenker
*
Filippo Boncompagni

**Filippo Boncompagni** (født 7. september 1548 i Bologna i Kirkestaten, død 9. juni 1586 i Roma) var en av den katolske kirkes kardinaler.

Han ble kreert til kardinal 2. juni 1572 av sin onkel pave Gregor XIII.

Han var i slekt med kardinalene Filippo Guastavillani (kreert 1574), Francesco Boncompagni (1621), Girolamo Boncompagni (1664) og Giacomo Boncompagni (1695).

## Eksterne lenker
*  Biografi på The Cardinals of the Holy Roman Church
Mosfellsbær

**Mosfellsbær** er en kommune og by i det sørvestlige Island (i regionen Höfuðborgarsvæðið). Per 2025 hadde kommunen  innbyggere. 

Mosfellsbærs norske vennskapsby er Skien. Kommunen har to golfbaner administrert av golfklubben Golfklúbbur Mosfellsbær.

## Referanser


## Eksterne lenker
*  Mosfellsbær
Bankremisse

En **bankremisse** er et gjeldsbrev utstedt av en bank. Bankens kunde kan kjøpe et gjeldsbrev pålydende en bestemt sum, og siden overdra gjeldsbrevet til en tredjeperson. Bankremissen fungerer på den måten som et betalingsmiddel, på lik linje med en sjekk.

For å overdra bankremissen til en tredjeperson må denne transporteres ved at overdragelsen erklæres skriftlig, på bankremissens bakside.

Utstedende bank beregner normalt et gebyr for å utstede bankremissen.
Antal Verancsics

**Antun Vrančić** (ung. *Antal Verancsics*; ital. *Antonio Veranzio*) eller *Vrancic, Verantius, Veranzio, Wrancich, Verancsics, Wranczy* (født 29. mai 1504 i Šibenik i Kroatia, død 15. juni 1573 i Eperjes) var en av Den katolske kirkes kardinaler og diplomat, skjønt han døde før han mottok meddelelsen om at han var blitt det. Han ble biskop av Pécs, senere erkebiskop av Eger, så Esztergom. Han korresponderte med kardinal Juraj Drašković, biskop av Zagreb og erkebiskop av Kalocsa-Bács, Erasmus av Rotterdam og Philip Melanchthon.

Han ble utnevnt til kardinal 5. juni 1573 av pave Gregor XIII, men fikk aldri meddelsen om det idet han døde kort tid etter.

## Referanser


## Eksterne lenker
* Biografi på The Cardinals of the Holy Roman Church
Sjekk

En **sjekk** er en skriftlig anvisning til en bank om å utbetale en viss sum penger til en person. Beløpet som utbetales trekkes av utstederens konto eller kreditt. Mottakeren leverer normalt sjekken i sin bank for godskriving av konto. Oppgjøret mellom bankene på grunn av sjekkbruk var i en periode omfattende.

På 1970-tallet ble sjekker et vanlig betalingsmiddel for vanlige forbrukere. Sjekken er knyttet til en bankkonto og innehaveren ble utstyrt med et bankkort som identitetsbevis. Et sjekkhefte har vanligvis 20–30 sjekker. Ved bruk av sjekken blir beløpet, underskrift og navn på mottaker påskrevet sjekken. Beløpet blir skrevet både med tall og i ord, for eksempel: Femhundreogførti 00/100 kroner. Navnet på brukerens kontonummer og navnet på banken er ferdigtrykket på sjekken.

Den som utsteder sjekken kalles *trassenten*, mens banken som skal betale kalles *trassatbanken*.

Mottakeren av sjekken kan transportere sjekken til tredjeperson ved å skrive på baksiden av sjekken: «Bes godskrevet (navn på tredjeperson)» og underskrift.

I en del land, blant annet Storbritannia, Frankrike og USA, er sjekk et svært vanlig betalingsmiddel. Da det ble vanligere med minibanker for å ta ut kontanter, og med betalingsterminaler i forretninger for å bruke bankkort etter hvert med magnetstripe, ble sjekkbruken dyrere og mindre attraktiv for forbrukere.

## Krysset sjekk
En krysset sjekk er en vanlig sjekk som det er satt to skrå, nesten vertikale, parallelle linjer over. En krysset sjekk vil ikke kunne transporteres videre til andre, men må settes direkte inn på mottakerens bankkonto.

## Se også
*Bankremisse

## Referanser
Akureyri

**Akureyri** er en islandsk universitetsby og er med 20&nbsp;050 innbyggere (per 2025) Islands fjerde største by, etter Reykjavík, Hafnarfjörður og Kópavogur. Byen ligger i regionen Norðurland eystra ved ringvei 1 (Hringvegur) og har også en egen flyplass. Offisielt navn på kommunen er **Akureyrarbær**.

Byen ligger bare 95 km sør for polarsirkelen men har over 900 soltimer i året, noe som er mer enn hovedstaden Reykjavík.

Under andre verdenskrig var deler av den norske 330 (N) Squadron utstasjonert her.

## Historie
Vikingen Helgi Magri Eyvindarson slo seg ned på stedet i det niende århundre e.Kr. Den første historiske kilden som nevner Akureyri er en domsavsigelse fra 1562 der en kvinne ble dømt for utroskap. På 1600-tallet slo danske handelsfolk seg ned i Akureyri, i hovedsak på grunn av den gode naturlige havnen og godt jordbruksland i området. Danskene bodde dog ikke i Akureyri hele året. Om vinteren ble husene låst og handelsmennene reiste hjem. I 1778 ble det permanent bosetning i Akureyri, og åtte år senere gav kongen av Danmark (på den tiden også konge over Island) stedet kommunestatus, sammen med fem andre steder. Kongen håpet å bedre islendingenes levevilkår, for til da hadde ennå ikke Island hatt urbane sentre. Det hjalp imidlertid ikke for Akureyri; stedet økte ikke fra sitt innbyggertall på 12.

I 1836 mistet stedet sin status som kommune, men fikk den tilbake i 1862. Deretter begynte Akureyri å vokse, på grunn av den gode havnen, og ikke minst på grunn av det gode jordbruket. En industri for videreforedling av jordbruksprodukter vokste fram og ble hjørnesteinen i byen. Gjennom 1900-tallet trakk folk på Island inn mot byene, og Akureyri fikk sin del av disse nye byborgerne. Handels- og tjenestenæringer har siden vokst fram som de viktigste sysselsettingsområdene, etter at produksjonsbedriftene har gått tilbake siden 1990. 

De siste ti årene har fiskeindustri blitt mer viktig i Akureyri ettersom to av Islands største fiskeribedrifter, Samherji og ÚA, har lagt sine hovedkontorer der. 

I 1940 ble Akureyrarkirkja bygget.

Universitetet i Akureyri ble åpnet i 1987 og vokser fort.

## Vennskapsbyer
*  Ålesund, Norge
*  Randers, Danmark
*  Västerås, Sverige
*  Lahtis, Finland
*  Murmansk, Russland

## Referanser


## Eksterne lenker
*
Bjarte Lunde Aarsheim

**Bjarte Lunde Aarsheim** (født 14. januar 1975) er en norsk fotballtrener og tidligere fotballspiller som er hovedtrener for Viking fotballklubb.

Aarsheim har vært i Viking FK det meste av karrieren. Dit kom han fra Stavanger-klubben Hundvåg som ungdomslagsspiller. Han debuterte på Vikings A-lag i 1994, og spilte 425 kamper for Viking. Aarsheim var en kreativ midtbanespiller som var på høyden av karrieren i 2001-sesongen. Viking ledet eliteserien da Aarsheim skadet foten i en kamp mot SK Brann. Han gjorde et svært populært fem minutters comeback i cupfinalen mot Bryne FK samme høst, men nådde aldri opp til det nivået han holdt før skaden. Han spilte bare fire kamper i 2002-sesongen, og gikk også skadet store deler av 2003-sesongen. Han beholdt kapteinsvervet ut 2004-sesongen, men midtveis i 2005-sesongen fikk han gå gratis til serielederen Start. Aarsheim spilte seg etter hvert inn i startoppstillingen til Start, og i løpet av 2 år i klubben spilte Aarsheim 42 kamper. Våren 2007 slet han imidlertid med å få spilletid, og 21. juni 2007 skrev han kontrakt med det daværende 3.-divisjonslaget Randaberg IL.

Aarsheim har spilt i alt 3 A-landskamper for .

Han tok over som hovedtrener for Viking, sammen med Morten Jensen, i 2021.

## Referanser


## Eksterne lenker
* 
* Profil hos Start
* Profil hos Viking
Hamburger Bahnhof

:*Denne artikkelen behandler en stasjon og museum i Berlin. For sentralstasjonen i Hamburg, se [[Hamburg Hauptbahnhof]].*

**Hamburger Bahnhof** i Berlin ble bygget mellom 1846–47 i senklassisistisk stil som endestasjon for jernebanelinjen Hamburg&ndash;Berlin, etter planer av Friedrich Neuhaus. Det er en av de eldste jernbanestasjoner i Tyskland. Den ligger nord for Lehrter Bahnhof ved Invalidenstraße i bydelen Tiergarten, rett ovenfor Charité. Idag huser jernbanestasjonen et museum for samtidskunst.

## Litteratur
* Christine Gräfin Brühl: *Der Hamburger Bahnhof in Berlin,* Kai Homilius Verlag, ISBN 3-931121-52-6, 28 S., Broschüre
* Cornelia Dörries: *Der Hamburger Bahnhof*, ISBN 3-8148-0028-1

## Eksterne lenker
* 
* Museum für Gegenwart Berlin
East Anglia bispedømme

:*<small>Denne artikkelen omhandler det moderne bispedømmet East Anglia. For middelalderbispedømmet med samme navn, se [[Norwich bispedømme (England)|Norwich bispedømme]].</small>*
----

**East Anglia bispedømme** er et katolsk bispedømme i England. Det har sete i Norwich.

Bispedømmet ble opprettet i 1976, med et territorium på 12&nbsp;570&nbsp;km² tatt fra Northampton. Det dekker grevskapene Cambridgeshire, Norfolk og Suffolk.

## Biskoper

## Referanser

## Eksterne lenker
*
Brentwood bispedømme

**Brentwood bispedømme** er et katolsk bispedømme i England. Det har sete i Brentwood, Essex, og dekker i tillegg til det grevskapet også Londonbydelene Barking and Dagenham, Havering, Newham, Redbridge og Waltham Forest.

Det ble opprettet i 1917 med et territorium på  tatt fra Westminster erkebispedømme. 

## Eksterne lenker
*
Berlin botaniske hage

**Berlin botaniske hage og botanisk museum (**tysk: *Botanischer Garten und Botanisches Museum Berlin-Dahlem*) ligger i bydelen Steglitz-Zehlendorf, delbydel Dahlem. Anlegget har et areal på 43 hektar, og omfatter 22&nbsp;000 forskjellige plantearter.

Den botaniske hagen ble anlagt i Dahlem mellom 1897 og 1910. Formålet med den botaniske haven var å undersøke planter fra de tyske koloniene. De store veksthusene ble varmet opp med 80 tonn kull daglig. En annen grunn til anleggelsen var at den landbruksvitenskapelige botaniske haven i Kleistpark, som eksisterte siden 1679, hadde for liten plass. Sjeldne planter hadde imidlertid også blitt dyrket i Lustgarten foran Berliner Schloss i århundrer.

Plantene dyrkes i det 6&nbsp;000&nbsp;m² drivhusområdet og på de 13 hektar store «plantegeografiske avdelinger». Man kan lære mer om plantene på det 14 hektar store *[[arboretum]]* og i de «systematiske avdelinger». Berlins botaniske have besitter verdens høyeste drivhus (25 meter). Her dyrkes kjempebambus, utvalgte orkidéer, kjøttetende planter, kaktus og store Victoria-sjøroser.

Den botaniske have tilhører Freie Universität Berlin. Tilknyttet haven er Botanisches Museum, som har en samling av preparerte planter og et fagbibliotek.

## Eksterne lenker
* 
* Botanisk hage i årbok for Steglitz
* Foto fra botanisk hage
Northampton bispedømme

**Northampton bispedømme** er et katolsk bispedømme i England. Det har sete i Northampton, og dekker Bedfordshire, Buckinghamshire, Northamptonshire og den delen av Berkshire som ligger nord for Themsen.

Det ble opprettet i 1840 som *Det apostoliske vikariat Midland District of England*, med et territorium på 5532&nbsp;km² tatt fra Det apostoliske vikariat England. Opphøyelsen til bispedømme skjedde i 1850.

## Biskoper

## Eksterne lenker
*
MS «The World»

**MS «The World»** er et cruiseskip bygd ved det norske verftet Fosen Mekaniske Verksteder i Indre Fosen (den gang Rissa kommune), som leverte skipet 13. mars 2002. Skipet eies av rederiet ResidenSea og seiler under bahamansk flagg.

## Innhold

Skipet inneholder blant annet golfbane, svømmebasseng, spa, tennisbane, løpebane, danseskole, et kasino og et legekontor med mulighet for blant annet tagning av røntgenbilder. Golfballene på driving rangen er laget av et oppløselig materiale og blir til mat for fiskene hvis de lander i sjøen.

### Antall boenheter (leiligheter)
* 165 (derav 106 rommelige, private leiligheter og 19 studioleiligheter som kan kjøpes og 40 studio som er til leie)

## Rute
I 2004 gikk «The World» innom fem kontinenter, besøkte totalt 136 havner i 54 land, med spesiell vekt på Hellas og destinasjoner langs middelhavskysten i høstsesongen.

I august 2005 gikk skipet langs norskekysten og anløp blant annet Bergen, Ålesund, Trondheim, Alta, Tysfjord, Honningsvåg og Bjørnøya.

## Eksterne lenker
* 
*
Francis Galton

**Francis Galton** (1822–1911) var en britisk antropolog, utforsker, oppfinner, statistiker og en pioner i eugenikk (*en sosial filosofi som forfekter endringer i den menneskelig arv via sosial innblanding*), psykolog og forsker i den menneskelige bevissthet, og grunnlegger av den vitenskap som måler mentale funksjoner; psykometri. Galton regnes som grunnleggeren av differensialpsykologien og utførte pionerforskning innenfor arvelighet av IQ.

Han ble en foregangsmann for antropometriske målinger av menneske, og var særlig interessert i å undersøke ulikhetene mellom forskjellige raser. For ham var skallen spesielt viktig.

Han var medlem av Royal Society og ble adlet i 1909. Annet han var medlem av var British Associtionæs Anthropometic og Racial Committee.

Galton var søskenbarn til Charles Darwin, og barnebarn til Erasmus Darwin.

## Priser (utvalg)
* 1910 – Copleymedaljen 

## Bibliografi
* 1883: *Inquiries into human faculty and its development*

## Referanser


## Litteratur
* Meyer, Siri. Visuel makt. *Bilder, blikk og betraktere.* Universitetsforlaget

## Eksterne lenker
* Galton.org, nettsted viet Francis Galtons liv og verk.
Peter John Haworth Doyle

**Peter John Haworth Doyle** (født 3. mai 1944 i Wilpshire nær Blackbum) var katolsk biskop i Northampton bispedømme. 

## Liv og virke
### Prest
Han ble presteviet den 8. juni 1968 i Portsmouth, av biskopen der, Derek John Harford Worlock. Han arbeidet som sogneprest i Portsmouth, Windsor, Winchester, Maidenhead, Alresford i en årrekke, og fra 2001 også som generalvikar.

### Biskop av Northampton
Den 24. mai 2005 ble han utnevnt til biskop av Northampton. Han ble konsekrert 28. juni samme år av kardinal Cormac Murphy-O'Connor; medkonsekrerende var biskopen av Portsmouth, Crispian Hollis, og biskopen av Clifton, Declan Ronan Lang.

Den 8. januar 2020 innvilget pave Frans biskop Peter John Haworth Doyles aldersbetingede søknad om fratreden.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Erkebiskop Domenico Enrici (1909-1997) *1955
* Erkebiskop Michael George Bowen (1930-2019) *1970
* Kardinal Cormac Murphy-O’Connor (1932-2017) *1977
* Biskop *Peter John Haworth Doyle* (1944-) *2005

## Referanser


## Eksterne lenker
* Biografi
Nottingham bispedømme

**Nottingham bispedømme** er et katolsk bispedømme i England. Det har sete i Nottingham, og dekker Leicestershire og Lincolnshire, deler av Derbyshire og Nottinghamshire samt deler av det tidligere grevskapet Humberside.

Bispedømmet ble opprettet i 1850 med et territorium på 13&nbsp;074&nbsp;km² tatt fra Det apostoliske vikariat Central District of England. 

## Biskoper

## Eksterne lenker
*
Lichfield (distrikt)

**Lichfield** er et administrativt distrikt i Staffordshire, England. Distriktet dekker et areal på 331,30 km² og hadde 100&nbsp;654 innbyggere i 2011.

Administrasjonssenteret er byen Lichfield, som på grunn av sin gamle status som *[[Bystatus#Engelsktalende land|city]]* utgjør et delvis selvstyrt område på omkring 14 km² innenfor distriktet. 

## Referanser


## Eksterne lenker
*
Lichfield (andre betydninger)

**Lichfield** kan vise til:

*Lichfield, by i Staffordshire, England
*Lichfield (distrikt), distrikt i Staffordshire
*Lichfield bispedømme, anglikansk bispedømme i England
**herunder Lichfieldkatedralen
Amen

**Amen** («i sannhet», «slik er det», egentlig et ord for fjellgrunn, en fjellknaus, trygg grunn; hebraisk , arabisk &#1570;&#1605;&#1610;&#1606;) er en akklamasjonsformel som brukes i liturgien, og som stammer fra det gamle testamente. 

Ordet er et uttrop eller uttrykk som gjenfinnes i både *[[Koranen]]* og i *[[Bibelen]]*, og benyttes innenfor jødedommen, kristendommen og islam. Det oversettes gjerne med «sannelig», «troverdig», "nå er jeg trygg". 

Innen kristendommen brukes den typisk som avslutning for bønner eller hymner. «Amen» uttrykker i gudstjenesten menighetens tilslutning til preken, bønn og velsignelse og uttales vanligvis i fellesskap. Det er ett av de hebraiske ord som fremdeles finnes i kristen liturgi.

En alternativ tolkning har vært at amen stammer fra navnet til den egyptiske guden Amon. Da *kan* amen bety «det som er gjemt» eller «det som ikke kan sees». Men det er ikke noe holdbart i denne teorien. 

Uttrykket «Sikkert som amen i kjerka» er begrep som beskriver at noe betraktes som absolutt sant. Uttrykket kan skrive seg fra Erasmus av Rotterdom som brukte uttrykket i 1649. 

## Se også
*Bønn
*Om
*Mantra

## Referanser
João Vieira Pinto

**João Manuel Vieira Pinto** (født 19. august 1971 i Porto) er en portugisisk tidligere fotballspiller. Han har spilt i Boavista FC, SL Benfica, Sporting Lisboa og SC Braga. Dette til tross for at han i løpet av karrieren har fått flere tilbud fra klubber i større ligaer.

Han har vært en sentral brikke i s «gyldne generasjon», og i EM i 2000 scoret han et vidunderlig mål på hodet i den meget underholdende kampen mot , der portugiserne vant 3&ndash;2. Men det João Pinto uheldigvis nok vil bli husket mest for, er den grusomme taklingen han gjorde i kampen mot Sør-Korea i VM i 2002, der Portugal ble utslått allerede i gruppespillet.

## Referanser


## Eksterne lenker
*
Thomas McMahon

**Thomas McMahon** (1936–2025) var en britisk, katolsk biskop av Brentwood bispedømme.

## Liv og virke
### Prest

Han studerte i Paris og ble presteviet i 28. november i Wonersh i Surrey av biskop Bernard Patrick Wall av Brentwood. Etter tjeneste som hjelpeprest i Colchester ble han sogneprest i Stock. Mellom 1972 og 1980 var han også kapellan ved Essex-universitetet, og dessuten medlem av den nasjonale økumeniske kommisjon.

### Biskop av Brentwood
Den 16. juni 1980 ble McMahon utnevnt til biskop av Brentwood av pave Johannes Paul II. Han ble bispeviet 17. juli samme år av kardinal Basil Hume. Medkonsekrerende var emeritert biskop Patrick Joseph Casey av Brentwood og titulærbiskop Geoffrey Ignatius Burke. 

Biskop McMahon er kjent for sitt langvarige økumeniske arbeid i Storbritannia. I 1991 ble han utnevnt til æresdoktor ved University of Essex.

Pave Frans innvilget den 14. april 2014 hans aldersbetingede avskjedssøknad.

Biskop McMahon døde den 24. november 2025 i sitt hjem i Stock, i en alder av 89 år.

## Verker
* 
* 

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Serafino Vannutelli (1834–1915) *1869
* Kardinal Domenico Serafini (1852–1918) *1900
* Kardinal Pietro Fumasoni Biondi (1872–1960) *1916
* Erkebiskop Filippo Bernardini (1884–1954) *1933 
* Biskop Franz von Streng (1884–1970) *1937
* Erkebiskop Bruno Bernard Heim (1911–1903) *1961
* Erkebiskop Maurice Noël Léon Couve de Murville (1929–2007) *1982
* Kardinal George Basil Hume (1923–1999) *1976
* Biskop *Thomas McMahon* (1936–2025) *1980

## Referanser
Arboret

**Arboret** (fra latin *arboretum*, «beplantning av trær», avledet av *arbor*, «tre») er en systematisert samling av trær og busker, som dyrkes på friland med sikte på forskning, undervisning og utprøving av planter i norsk klima. Samtidig skal det være til glede, gi naturopplevelser og stimulere til økt interesse for naturfag og botanikk.

Formålet med plantingen kan være å samle inn, bevare og presentere ulike treslag. Ofte kombineres formålene, plantene kan studeres på ulike måter samtidig som ulike sorter bevares og vises frem for en opplevelse av mangfold. Beplantningen kan være en samling i seg selv eller være en del av en botanisk hage.

Treslagene kan plantes i enkeltstående eller gruppebevoksninger, og samlingen kan være vitenskapelig arrangert eller ordnet etter et annet prinsipp, for eksempel geografisk opprinnelse. Noen samlinger kan fokusere på utenlandske treplanter, såkalte eksotiske, men andre samlinger kan fokusere på treslag fra et bestemt område eller klima. Det finnes også arboreter som fokuserer på en spesiell type tre, for eksempel bartrær.

Arboretet på Milde ved Bergen er en botanisk hage med hovedvekten på forskning av trevekster. Rogaland Arboret er en stor samling av både vanlige og uvanlige busker og trær fra hele verden, og hele området dekker et areal på hele 700 dekar.

I Sverige er det arboreter for forskningsformål, for eksempel i Alnarpsparken. Parken er mykologisk interessant, da det er over 25 rødlistede sopparter og er også et rikt flaggermushabitat med rundt ti observerte arter. Det finnes også en rekke private arboreter som eksempelvis Linderslund Arboret i Skåne.

Danmarks nasjonalarboret ligger i Hørsholm og ble opprettet i 1936 som en avdeling av Landbohøjskolen. 

## Referanser


## Eksterne lenker
Salgstrofeer i musikkbransjen

Det utdeles **salgstrofeer i musikkbransjen** for antall solgte og strømmede enheter (album, musikk-DVD-er og singler). Det er bransjeforeningene i hvert land som står for tildelingen, men plateselskapene må som regel betale en sum for å få sertifisert antall enheter og for selve trofeet. Antall salg eller forsendelser som kreves for slike tildelinger, varierer fra land til land. 

## Norge
I Norge er det bransjeforeningene IFPI og FONO som tildeler trofeer. I Norge er det to typer sertifiseringer: gull og platina. Disse deles ut på grunnlag av antall fysisk solgte, digitalt solgte og strømmede enheter.

Tallene i tabellen er antall enheter. For album tilsvarer 1000 strømminger 1 enhet, mens én nedlastning eller ett fysisk salg er 1 enhet. For at strømming skal regnes inn i album-grunnlaget, må minst seks spor på albumet være strømmet i løpet av samme dag. For singler er én strømming 1 enhet, mens én nedlastning tilsvarer 100 enheter.

### Historie
Kravene for trofé har blitt endret i takt med den teknologiske utviklingen. I den norske platebransjens barndom ble det delt ut troféplater i tre klasser: sølvplate for  solgte plater, gullplate for  solgte plater og platinaplate for  solgte plater. I 1993 ble dagens sertifiseringsordning innført i Norge. Sølvtrofeet ble faset ut, og det ble satt egne salgskrav for album og singler. Et album måtte selge  eksemplarer for å oppnå gullsertifisering, og  eksemplarer for platina. En singel måtte selge henholdsvis  og . I juli 2002 ble kravene redusert til  og  eksemplarer for musikkalbum, og henholdsvis  og  eksemplarer for singler.   

Fra 1. januar 2018 innførte IFPI nye trofégrenser – basert på fysisk salg, digitalt salg og nettstrømming. Grensene gjelder alle utgivelser, uavhengig av utgivelsestidspunkt.   

## USA
I USA er det bransjeforeningen RIAA som tildeler trofeer.

Før 1. januar 1989, ble gull tildelt ved én million solgte singler og platina ved to millioner solgte singler.

## Storbritannia
I Storbritannia er det British Phonographic Institute som tildeler trofeer.

Før 1. januar 1989 ble singler tildelt sølv for 250&nbsp;000 solgte eksemplarer, gull for 500&nbsp;000 solgte eksemplarer og platina for én million solgte eksemplarer.

## Tyskland
I Tyskland er det Bundesverband Musikindustrie/Bundesverband Phono som tildeler trofeer.

Før 24. september 1999 ble et album tildelt gull for 250&nbsp;000 solgte eksemplarer og gull for 500&nbsp;000 solgte eksemplarer. Fra 24. september 1999 til 31. desember 2002 ble et album tildelt gull for 150&nbsp;000 solgte eksemplarer og platina for 300&nbsp;000 solgte eksemplarer.

Frem til 31. desember 2002 ble singler tildelt gull for 150&nbsp;000 solgte eksemplarer og platina for 300.000 solgte eksemplarer.

Med bruk av digitale nedlastinger kan musikksingler være kvalifisert for sertifisering.

## Referanser


## Kilder
* Troféregler fra IFPI
Cecilie Christine von Schøller

**Cecilie Christine von Schøller** (født 1720 på gården Teie (Teige) ved Tønsberg, død 1786 i København) var en dansk-norsk adelsdame, geheimerådinne og forretningskvinne. I perioden 1774–1778 lot hun oppføre et stort trepalé i Trondheim, som i dag er kjent som Stiftsgården og er en av de offisielle kongelige residensene i Norge.

## Familiebakgrunn
Cecilie var datter av generalløytnant Johan Friedrich Frølich og hans hustru Hilleborg von Wettberg, som hadde et imponerende anegalleri i dansk høyadel. Cecilie (egentlig *Sidsel Kirstine*) var oppkalt etter sin mormor Sidsel Grubbe, som var datterdatter av Claus Daa til Ravnstrup, riksråd, riksadmiral og lensherre i Trondhjem. Hun var født på Teie hovedgård ved Tønsberg, som hennes far eide i perioden 1720–1741. I 1740 flyttet familien til Trondhjem da Johan Frederik Frølich ble general nordenfjells.

## Ekteskap
I 1742 giftet hun seg med etatsråd og kammerherre Stie Tonsberg Schøller, som tidligere hadde vært gift med en søster av den rike Thomas Angell. En del av Angellformuen havnet dermed hos Schøllers. Cecilie og Stie von Schøller fikk en datter, Elisabeth, som giftet seg med General Georg Fredrik von Krogh i 1760, men døde allerede tre år senere.

## Enkestand
Da Cecilie von Schøller ble enke i 1769, fikk hun en stor arv utbetalt etter mannen, hvoretter hun fortsatte hans forretninger. I perioden 1774–1778 lot hun oppføre Stiftsgården i hjertet av Trondhjem – et av de største trepaleene i Norden. 

Cecilie von Schøller var stadig på reise, både til København og til Altona. I 1769 ble hun Dame de L'union parfaite, og 1776 geiheimerådinne. I 1783 flyttet hun permanent til København sammen med sin dattersønn, Stie Tønsberg Schøller von Krogh, som var hennes enearving og blant annet arvet Stiftsgården etter henne.

## Dødsfall og gravminne
I 1783, samme år som hun flyttet til København, døde hun i sin bygård i Østergade 54.

Hun ble begravet i Sankt Nikolaj Kirke. Kirken brant i 1795. Etter brannen ble sognet nedlagt, og hennes dattersønn fikk da kisten hennes flyttet til et nytt gravsted på Assistens Kirkegård. Gravstedet er utformet av en ukjent kunstner og forestiller norske klipper i rød sandsten som brer seg utover murforblendingen den er innsatt i. Opprinnelig var graven omkranset av et støpejernsgitter. I forbindelse med etableringen av Nørrebros Runddel metrostasjon i 2009 ble monumentet tatt ned, og senere montert opp på nytt litt lenger mot syd.

## Referanser
Alfiva-lovene

**Alfiva-lovene** (oppkalt etter kongsmoren Alfiva, mor til kong Svein Knutsson, og regent over Norge 1029–1035) var et sett med lover innført av danekongen Knut den mektige etter hans erobring av landet i 1028. Innholdet i lovene er særlig kjent fra Ågrip.

Knut innførte et mer europeisk regjeringssystem, etter mønster fra danske og særlig engelske lover. Han krevde direkte skatter fra bøndene, som aldri hadde vært under direkte skattlegging før. Det ble forbudt å reise utenlands uten kongens tillatelse. Et nytt leidangsystem som var hardere for bøndene ble innført.

Disse nye rettighetene kongen tok, førte til en økende misnøye og var i stor grad grunnen til opprøret som kastet Alfiva og hennes sønn ut av landet i 1035. Flere av lovene ble fjernet ved Langøysund-forliket i 1040. Håkon Magnusson Toresfostre avskaffet de fleste gjenværende av disse lovene på 1090-tallet.

## Se også
*Vikingtiden i Norge
*Vikingtiden

## Referanser


## Litteratur
*
Liverpool erkebispedømme

:*Denne artikkelen omhandler det katolske erkebispedømmet. Se [[Liverpool bispedømme]] for det anglikanske bispedømmet i samme by.*
----

**Liverpool erkebispedømme** er et katolsk erkebispedømme i England. Det dekker Lancashire sør for Ribble, deler av Merseyside, Cheshire, Stor-Manchester og Man. 

Det ble opprettet i 1840 som Det apostoliske vikariat Lancashire District of England. I 1850 ble det elevert til bispedømme, og i 1911 til metropolitanerkebispedømme. Territorium ble avgitt i 1850 (Salford og Shrewsbury og i 1924 (Lancaster).

Liverpool er en av fire katolske jurisdiksjoner i England som har samme navn som et anglikansk bispedømme, i dette tilfelle Liverpool bispedømme (de to har forskjellig status og holdes derfor nokså enkelt fra hverandre). Bakgrunnen for dette er at da Den katolske kirke ble gjenetablert i England protesterte Den anglikanske kirke mot tanken på å ha bispedømmer med samme navn i de to kirkene. Dette har Den katolske kirke holdt seg til, men den anglikanske har ved fire tilfeller deretter opprettet jurisdiksjoner med samme navn som eksisterende katolske. De to katedralene i Liverpool ligger i hver sin ende av Hope Street.

## Erkebiskoper

## Eksterne lenker
*
Andreas av Østerrike

** Andreas av Østerrike ** (født 15. juni 1558 i borgen Breznice i Böhmen som i dag er i Tsjekkia, død 12. november 1600 i Roma) var en av den katolske kirkes kardinaler. Han hadde to uekte barn.

Han ble kreert til kardinal 19. november 1576 av pave Gregor XIII. 

Han ble koadjutorbiskop med etterfølgelsesrett av Brixen, og senere erkebiskop av Konstanz.

Han var sønn av erkehertug Ferdinand II av Østerrike av huset Habsburg, hersker over Tirol, i hans morganatiske ekteskap med Philippine Welser av patrisier- og bankierfamilien Welser. Hans farfar var keiser Ferdinand I. Han var bror til general Karl av Østerrike, markgreve av Burgau, og halvbror til keiserinne Anna av Tirol. Hans fetter var kardinal Albrecht av Østerrike (kreert 1577).

## Referanser
Albrecht av Østerrike

** Albrecht av Østerrike ** (født 11. november 1559 i Wiener Neustadt i Østerrike, død 13. juni 1621 i Brussel) var en av den katolske kirkes kardinaler. 

Han ble kreert til kardinal 3. mars 1577, i en alder av 17, av pave Gregor XIII, med *[[Santa Croce in Gerusalemme]]* som tittelkirke.

Han avgikk som kardinal 1598 for å kunne gifte seg med *[[infanta]]* Isabel Clara Eugenia, søster til kong Felipe III av Spania, i Ferrara. Han regjerte deretter sammen med sin hustru De spanske Nederlandene inntil sin død.

Hans fetter var kardinal Andreas av Østerrike (kreert 1576), og han var bror til keiserne Rudolf II og Matthias. 

Albrecht hadde to barn utenfor ekteskap.

Mynten albertsdaler eller albertusdaler som først ble preget i 1612 har sitt navn etter Albrecht.

## Referanser
Alessandro Riario

**Alessandro Riario** (født 3. desember 1543 i Bologna i Kirkestaten, død 18. juli 1585 i Roma) var latinsk patriark av Alexandria og en av Den katolske kirkes kardinaler. Han var tilknyttet den romerske kurie.

Han ble kreert til kardinal 21. februar 1578 av pave Gregor XIII, med *[[Santa Maria in Ara Coeli]]* som tittelkirke.

Andre kardinaler i slekten var Pietro Riario (kreert 1471), Raffaele Sansoni Riario della Rovere (1477), Tommaso Riario Sforza (1823) og Sisto Riario Sforza (1846).

## Eksterne lenker
* Biografi på The Cardinals of the Holy Roman Church
Frederik X av Danmark

**Frederik X** av Danmark (født **Frederik André Henrik Christian**; 1968) ble Danmarks konge 14. januar 2024.

Han er eldste sønn av dronning Margrethe II og prins Henrik, og storebror til prins Joachim.

## Liv og virke
Kong Frederik er utdannet ved Aarhus Universitet, og har i tillegg en omfattende militær utdannelse.

8. oktober 2003 forlovet Kong Frederik seg med australske Mary Donaldson, som han hadde møtt under Sommer-OL i Sydney i 2000. Bryllupet fant sted i Vor Frue kirke i København den 14. mai 2004.

Kongeparet fikk sitt første barn, kronprins Christian, den 15. oktober 2005. Den 21. april 2007 fikk de sitt andre barn, Isabella Henrietta Ingrid Margrethe. Den 8. januar 2011 fikk kongeparet tvillinger, en gutt og en jente. Tvillingbarna heter Vincent og Josephine.

Som etterkommer av Sophia av Hannover har kong Frederik også arverett til den britiske tronen, men er langt nede på listen.

Frederik ble i 1990 tildelt storkors av St. Olavs Orden. i 2024 ble han tildelt kjedet til storkorset.

## Den danske kongerekken
Den danske kongerekken domineres siden Huset Oldenburg besteg tronen 1400-tallet av regenter ved navn Christian eller Frederik. Den første i denne rekken var Christian I (1448-81), som ble etterfulgt av Hans I (1481-1513), Christian II (1513-23), Frederik I (1523-33) og Christian III (1534-59). Inntil den nåværende regents mor tiltrådte som regent, Margrethe II (1972-2024), har det vært en «ubalanse» mellom regentnummeret til Christian og Frederik, ettersom Christian *N* har blitt etterfulgt av Frederik *N-1*, mens Frederik *N* har blitt etterfulgt av Christian *N+2*.

Frederik X (Frederik 10. i Danmark) er det samme regentnummer som Margrethes bestefar, Christian X, den siste konge ved dette navn som ble etterfulgt av Frederik IX. Dette vil medføre at ved neste kongeskifte, formodentlig ved Kong Frederiks død vil Frederik *N* bli etterfulgt av Christian *N+1*.

## Dekorasjoner
Kong Frederik er innehaver av en rekke danske og utenlandske ordener og utmerkelser:

## Stamtavle

## Referanser


## Eksterne lenker
* 
* 
* 
*
Joachim av Danmark

**Joachim, prins til Danmark** (Joachim Holger Waldemar Christian) (født 7. juni 1969) er yngste sønn av dronning Margrethe II og prins Henrik av Danmark. Han ble født tolv måneder etter storebroren kong Frederik. Joachim bærer tittelen *prins til Danmark*, der «til» indikerer arverett til tronen. Andre prinser bærer *prins av Danmark* som tittel.

18. november 1995 giftet han seg med Alexandra Manley, en bankfunksjonær fra Hongkong med røtter i Storbritannia, Kina, Polen og Østerrike. De har sønnene Nikolai (født 1999) og Felix (født 2002). I september 2004 ble prins Joachim og prinsesse Alexandra separert. Paret ble skilt 8. april 2005.

Prins Joachim har studert både landbruk og praktisk forretningsdrift. Han eide Schackenborg slott i Sønderjylland fra 1993 til 2014, da godset ble overdratt til en stiftelse.

Prins Joachim overtok i 2009 embetet som ordenskansler for de danske ordener, Elefantordenen og Dannebrogordenen. Han er selv elefantridder og storkommandør av Dannebrogordenen. Joachim ble i 1991 tildelt storkors av St. Olavs Orden.

Den 24. mai 2008 giftet Joachim seg med Marie Cavallier i Møgeltønder kirke. Hun tituleres etter bryllupet Hennes Kongelige Høyhet Prinsesse Marie av Danmark, Grevinne av Montpezat.

Mandag 4. mai 2009 fikk de sønnen Henrik. Tirsdag 24. januar 2012 ble en datter, Athena, født.

Han har tjenestegjort i militæret. I 2020 ble prins Joachim utnevnt til forsvarsattaché ved Danmarks ambassade i Paris. Han ble samtidig forfremmet til brigadegeneral.

## Utmerkelser
Prins Joachim er innehaver av en rekke danske og utenlandske ordener og utmerkelser:

## Referanser


## Eksterne lenker
* 
* 
*
Nikolai, greve av Monpezat

**Nikolai** (Nikolai William Alexander Frederik), greve av Monpezat, (født 1999) er sønn av prins Joachim og grevinne Alexandra, grevinne av Frederiksborg. Han er nummer seks i arvefølgen til den danske tronen. 

Nikolai ble døpt 6. november 1999 i Frederiksborg slottskirke. Etter at foreldrene ble skilt har de hatt felles foreldremyndighet for sønnene. I 2014 begynte Prins Nikolai på Herlufsholm Skole på Sydsjælland.

I september 2022 kunngjorde dronning Margrethe II at prins Joachims barn fra 1. januar 2023 ikke lenger skulle bære tittelen «prins/prinsesse til Danmark». Dette ble begrunnet med et ønske om å i større grad kunne være uavhengig av pliktene som følger med å tilhøre Kongehuset som institusjon:«Hendes Majestæt Dronningen ønsker med sin beslutning at skabe rammerne for, at de fire børnebørn i langt højere grad skal kunne forme deres egen tilværelse uden at være begrænset af de særlige hensyn og forpligtelser, som et formelt tilhørsforhold til Kongehuset som institution indebærer.»Nikolai har tittelen greve av Monpezat, som han ble tildelt av dronning Marrgrethe i 2008.

## Anetavle

## Referanser


## Eksterne lenker
* 
* 
*